                    

 

                                                                                                                                                                           	


ROMÂNIA
JUDEŢUL CĂLĂRAŞI
CONSILIUL LOCAL AL ORAŞULUI FUNDULEA
Str.Mihail Kogălniceanu, nr.18, orașul Fundulea ,judeţul Călăraşi, telefon: 0242/642084; fax:0242/642030


HOTĂRÂREA CONSILIULUI LOCAL
privind depunerea și implementarea proiectului “SISTEME INTEGRATE DE COLECTARE SI VALORIFICARE A GUNOIULUI DE GRAJD ÎN ORAȘ FUNDULEA, JUDEȚUL CĂLĂRAȘI ”, în vederea finanțării acestuia în cadrul apelului PNRR/2023/C3/S/I.2.A-B. 

Consiliul Local Fundulea, întrunit în sedință publică extraordinară astăzi 27.10.2023,
   Având în vedere:
- proiectul de hotărâre nr.79/26.10.2023 propus de Primarul oraşului Fundulea;
- referatul de aprobare nr.18090/26.10.2023 al Primarului orașului Fundulea;
- raportul nr.18092/26.10.2023 al Biroului Contabilitate-Administrativ din cadrul aparatului de specialitate al Primarului oraşului Fundulea;
- avizul favorabil nr.18096/26.10.2023 privind controlul financiar preventiv propriu;
- avizul favorabil nr.18101/26.10.2023 privind controlul financiar preventiv propriu;
- avizele favorabile ale comisiilor de specialitate din cadrul Consiliului Local Fundulea;
- Hotărârea Consiliului Local  Fundulea nr.59/26.09.2023, privind alegerea președintelui de ședință pe o perioada de 3(trei) luni;
             În temeiul art. 196, alin.(1) lit. a) din Codul administrativ,

HOTĂRĂSTE:

Art. 1.(1) Se aprobă depunerea proiectului “SISTEME INTEGRATE DE COLECTARE ȘI VALORIFICARE A GUNOIULUI DE GRAJD ÎN ORAȘUL FUNDULEA, JUDEȚUL CĂLĂRAȘI”, în vederea finanțării acestuia în cadrul apelului PNRR/2023/C3/S/I.2.A-B.

(2) Descrierea necesității, oportunității și potențialul economic al investiției, se regăsește în Anexa nr. 1 și face parte integrantă din prezenta Hotărâre.

(3) Se aproba instalarea unui numar de 43 platforme individuale, in gospodăriile locuitorilor de pe raza UAT oraș Fundulea.

(4) Se aproba construirea unei platforme comunale (PC) de tip 2 cu o capacitate de stocare de 2000 mc/an.

Art. 2. UAT oraș Fundulea va suporta cheltuielile de mentenanță a investiției pe o perioadă de minimum 5 ani de la data efectuării ultimei plăți.

Art. 3.(1) Se va asigura cofinantarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări, dacă este cazul. 

(2) Se aprobă valoarea totală a proiectului “SISTEME INTEGRATE DE COLECTARE SI VALORIFICARE A GUNOIULUI DE GRAJD IN ORAȘUL FUNDULEA, JUDETUL CĂLĂRAȘI ”în cuantum de 3.800.270,46 Lei, la care se adauga TVA, suma defalcată conform Anexei nr. 2 la prezenta hotărâre, din care valoarea eligibilă nerambursabilă este în cuantum de 3.797.270,46 Lei, fără TVA. 
	TVA-ul aferent cheltuielilor eligibile va fi rambursat/decontat de la bugetul de stat conform Ghidului.

(3) Se aprobă valoarea neeligibilă (co-finanțarea) a proiectului, pe care UAT oraș Fundulea, o va suporta din bugetul propriu, în valoare de 3.000,00 Lei fără TVA inclus. 

(4) La această suma se vor adauga toate celelalte cheltuieli care vor deriva, în timpul implementării proiectului, dacă e cazul, inclusiv cele ce vor presupune mentenanța investiției pe o perioadă de minimum 5 ani de la data efectuării ultimei plăți.

(5) Toate sumele reprezentând cheltuielile de mai sus, cheltuieli conexe și neeligibile ce pot apărea pe durata implementării proiectului precum și în perioada de mentenanță a proiectului “SISTEME INTEGRATE DE COLECTARE SI VALORIFICARE A GUNOIULUI DE GRAJD ÎN ORAȘUL FUNDULEA, JUDEȚUL CĂLĂRAȘI”, se vor asigura din bugetul local.

Art. 4. Se nominalizează Dl. Dorel DOROBANȚU, Primar al orașului Fundulea și reprezentant legal al UAT oraș Fundulea să mențină relația cu MMAP în vederea derulării proiectului, sub toate aspectele tehnice și financiare ce rezultă din derularea proiectului.

Art. 5. Primarul UAT oraș Fundulea, prin compartimentele din cadrul aparatului de specialitate, va duce la îndeplinire dispozițiile prezentei hotărâri.

Art. 6. Secretarul general al orașului Fundulea, județul Călărași, va asigura publicarea prezentei hotărâri  și comunicarea acesteia   către autoritățile, instituțiile și persoanele interesate.  


       
 PREŞEDINTE DE ȘEDINȚĂ ,                                                                          CONTRASEMNEAZĂ, 
                                                                                                                                                                                                                                                                     
    Dan Valentin VASILE                                                 SECRETAR GENERAL AL ORASULUI  FUNDULEA,                                                                  
 							                                            jr. Ovidiu-Iosif GURLUI
                                                 

                                                                  Nr. Consilieri în funcţie = 15
                                                                 Nr. Consilieri prezenţi   = 13
                                                                 Voturi pentru                =   13
                                                                  Voturi împotrivă           =  0
                                                                                                     
Nr.76	                                                                 	                                                                                
Adoptată la Fundulea					                            
Astăzi 27.10.2023                                                                                      






ANEXA NR. 1 LA HOTĂRÂREA CONSILIULUI LOCAL FUNDULEA, JUDEȚUL CĂLĂRAȘI NR.76/27.10.2023 



[bookmark: _Hlk134111483]Necesitatea, oportunitatea și potențialul economic al investiției

Necesitatea proiectului

UAT oraș Fundulea dorește să depună proiectul în discuție, în cadrul apelului PNRR/2023/C3/S/I.2.A-B.

Apelul face parte din Componenta C3: MANAGEMENTUL DEȘEURILOR ce aparține Pilonului I. Tranziție verde. Componenta C3 are în vedere INVESTIȚIA I2. Dezvoltarea infrastructurii pentru managementul gunoiului de grajd și al altor deșeuri agricole compostabile, fiind imparțită în SUBINVESTIȚIA I2.A-B – SISTEME INTEGRATE DE COLECTARE ȘI VALORIFICARE A GUNOIULUI DE GRAJD.

Ghidul de finanțare va asigura faptul că alocarea aferentă investiției I.2.A-B va fi utilizată pentru realizarea de investiții pentru înființarea de sisteme integrate de colectare și valorificare a gunoiului de grajd, respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01).

Obiectiv general: Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Obiectiv specific: Gestionarea sustenabilă a biodeșeurilor agricole, în special a celor provenite din activitățile zootehnice, prin creșterea gradului de valorificare a acestora în vederea reducerii poluării cu nitrați.

Prin intermediul acestei investiții sunt vizate activități/acțiuni specifice înființării și dotării sistemelor integrate de colectare și valorificare a gunoiului de grajd, precum și activități destinate modernizării sistemelor comunale integrate pentru comunitățile care dețin deja o platformă destinată colectării gunoiului de grajd.

Prezentul sistem integrat tipic de colectare și valorificare a gunoiului de grajd este compus din următoarele elemente: platformă comunală, platforme individuale pentru fermierii mici și mijlocii (până la 100 Unități Vită Mare (UVM)) și echipamente pentru gestionarea compostului (încărcător frontal, tractor, remorcă, mașină de împrăștiat gunoiul de grajd, cisternă vidanjă).

Sateliții platformei comunale sunt arondați către fermieri care își au domiciliul sau dețin animale în UAT oraș Fundulea.

Platformele individuale (sateliți) vor avea o baza betonată, sunt mutabile – conform proiectului tip.
Investiția solicitată prin proiect reflecta necesitățile la nivel local, în sensul adaptării acesteia la cantitatea de gunoi de grajd produsă de fermierii rezidenți pe raza unității administrativ teritoriale.

Numărul de UVM-uri de pe raza UAT oraș Fundulea este de  913,6 UVM.

Toate vehiculele autopropulsate (cu motor cu ardere internă) vor îndeplini cea mai nouă normă de poluare stabilită prin Directivele UE – actual STAGE V (conform Regulamentului Delegat (UE) 2018/985 al Comisiei de completare a Regulamentului (UE) nr. 167/2013 al Parlamentului European și al Consiliului în ceea ce privește cerințele de performanță de mediu și de performanță a unității de propulsie a vehiculelor agricole și forestiere și ale motoarelor acestora). Se aplică pentru încărcător frontal și tractor.

În cadrul sistemului integrat de colectare și valorificare a gunoiului de grajd, acesta va fi colectat in cantitati diferite in baza unui registru de intrari si apoi de iesiri (sub forma compostului), de la persoane fizice.

Pentru orașul Fundulea, dezvoltarea durabilă nu reprezintă o opţiune, ci singura perspectivă raţională de valorificare sustenabilă a potenţialului natural, economic şi uman.

În cadrul dezvoltării durabile, UAT oraș Fundulea dorește să își modernizeze și sistemul de colectare si valorificare a gunoiului de grajd. 

Prin urmare, necesitatea ce se urmărește a fi realizată prin proiect, este de a moderniza sistemul de colectare si valorificare a gunoiului de granjd precum și de a conștientiza populația cu privire la importanța pastrarii unui pamant curat neinfiltrat din neatentie de nitratii din gunoiul de grajd.

O altă necesitate ce se va rezolva prin proiect este de aliniere la liniile directoare privind protectia mediului, respectiv faptul ca activitățile specifice investițiilor propuse în gestionarea gunoiului de grajd la nivel comunal vor avea în vedere reducerea emisiilor de amoniac, precum și reducerea poluării cu nitrați.

Oportunitatea investiției

Oportunitatea de a rezolva necesitățile prezentate în capitolul de mai sus, a apărut prin lansarea apelului de proiecte care are ca obiectiv construirea de platforme comunale si achizitionarea de utilaje specifice.

UAT oraș Fundulea, prin urmare, dorește să acceseze aceste fonduri puse la dispoziție de către Ministerul Mediului, Apelor și Pădurilor.
Se va construi astfel un sistem integrat de colectare a gunoiului de grajd, compus dintr-o platforma comunala de tip 2 și  43 platforme individuale (sateliți ai platformei comunale), la care se adauga utilajele prinse în Devizul general.
La demararea investiției, precum și la punerea în funcțiune a acesteia se vor solicita actele de reglementare din partea autorităților competente în domeniul protecției mediului.


	
Capacitatea maximă de depozitare a platformei  = 2000 mc




Capacitatea platformei comunale este estimata conform documentației tehnico – economice pusa la dispoziție de MMAP odată cu publicarea ghidului de finanțare.


Potențialul economic al investiției

Potențialul economic al investiției derivă din creșterea gradului de colectare, prin care va crește gradul de valorificare a acestora. 


PREŞEDINTE DE ȘEDINȚĂ,	                              SECRETAR  GENERAL,
 Dan Valentin VASILE                                                 jr. Ovidiu-Iosif GURLUI                                      

